### 7.      Beslutning af kommissorium for Dialogforum for Færdselssikkerhed

**Åbent**

Sagsnr.: 326-2018-10294       J.nr.: 05.13.00           Dokumentnr.:
326-2018-104206

**Sagstype**

Beslutning.

**Resume og sagens baggrund**

Teknik- og Miljøudvalgets fremtidige samarbejde med interessenter
inden for færdselssikkerhedsområdet og udkast til nyt kommissorium for
Dialogforum for Færdselssikkerhed blev drøftet på udvalgets møde den 5. april
2018. Udkastet til kommissorium blev efterfølgende forelagt for
Færdselssikkerhedsrådet den 19. april 2018. På den baggrund fremlægges endeligt
kommissorium til beslutning.

**Indstillinger**

Chefen for Vej, Ejendom og Affald indstiller, at udvalget
godkender forslaget til kommissorium for Dialogforum for Færdselssikkerhed.

**Behandling**

Teknik- og Miljøudvalget.

**Sagsfremstilling**

Efter drøftelse af det fremtidige samarbejde med
interessenter inden for færdselssikkerhedsområdet og udkast til nyt
kommissorium for Dialogforum for Færdselssikkerhed på Teknik- og Miljøudvalgets
møde den 5. april 2018, har Færdselssikkerhedsrådet drøftet udkastet til kommissorium.

[adresse] finder det positivt med det nye
dialogforum og tilkendegav tilfredshed med udkastet til nyt kommissorium.
[adresse] forslår dog, at dialogforummet udvides med en
repræsentant fra landbruget. Ligeledes blev inddragelsen af fagpersoner drøftet,
for eksempel fast deltagelse af en repræsentant fra sundhedsstaben, og der blev
spurgt til hovedreglen om, at møderne vil blive brugt til drøftelse af
overordnede planer og principper og ikke enkeltsager. Ofte har repræsentanterne
måske holdninger eller idéer til konkrete projekter.

[adresse] foreslog i øvrigt følgende temaer
til kommende møder: Trafikcaféer for ældre, kampagner, fordele og ulemper ved
2-1 veje, og principper for screening og prioritering af
trafiksikkerhedsforslag.

I bilag 1 er fremlagt nyt forslag til kommissorium for
Dialogforum for Færdselssikkerhed, hvor landbruget er tilføjet som repræsentant
i udvalget.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Forslag til kommisorium for Dialogforum for Færdselsikkerhed | 326-2018-109465 |